
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 9. jūlija noteikumos Nr. 449 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.2. pasākuma "Vides izglītību veicinoši pasākumi sabiedrības informētībai un prasmju attīstībai" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2024. gada 9. jūlija noteikumos Nr. 449 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.2. pasākuma "Vides izglītību veicinoši pasākumi sabiedrības informētībai un prasmju attīstībai" īstenošanas noteikumi"" (turpmāk – noteikumu projekts) ir izstrādāts pēc Viedās administrācijas un reģionālās attīstības ministrijas (turpmāk – VARAM) kā Eiropas Savienības (turpmāk - ES) fondu atbildīgās iestādes iniciatīvas, ievērojot  Eiropas Savienības fondu 2021. — 2027. gada plānošanas perioda vadības likuma 19. panta 6. un 13. punktā ietverto deleģējumu, kas nosaka Ministru kabinetam izstrādāt nosacījumus specifiskā atbalsta mērķa īstenošanai.
1.2. Mērķis
Mērķa apraksts
Noteikumu projekta mērķis ir precizēt ES kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.2. pasākumam "Vides izglītību veicinoši pasākumi sabiedrības informētībai un prasmju attīstībai" (turpmāk - 2.2.3.2. pasākums) pieejamo finansējumu, tādejādi veicinot dabas un vides izglītības centru infrastruktūras pilnveidi un attīstību.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabinetā 2024. gada 9. jūlijā apstiprināti noteikumi Nr. 449 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.2. pasākuma "Vides izglītību veicinoši pasākumi sabiedrības informētībai un prasmju attīstībai" īstenošanas noteikumi" (turpmāk – MK noteikumi Nr. 449), kuru mērķis ir veicināt vispārēju sabiedrības informētību un izglītošanu par bioloģiskās daudzveidības un klimata jautājumiem, kā arī vispārējiem vides procesiem, uzlabot sabiedrības vides apziņu, veicot dabas un vides izglītības centru (kas ir arī tūrisma objekti) infrastruktūras pilnveidi un attīstību, nodrošinot mūsdienīgu izglītojošu saturu un metodes, kas veicinātu sabiedrības izpratni par bioloģisko daudzveidību, klimata jautājumiem un vispārējiem vides procesiem. 2.2.3.2. pasākuma ietvaros sasniedzamais iznākuma rādītājs RCO77 - “atbalstīto kultūras un tūrisma objektu skaits” tiks sasniegts, ja 2.2.3.2. pasākuma ietvaros līdz 2029. gada 31. decembrim sniegts atbalsts vismaz četru dabas un vides izglītības centru infrastruktūras pilnveidei un attīstībai, veicot ieguldījumus gan jaunu dabas un vides izglītības centru būvju un tiem nepieciešamās infrastruktūras būvniecībā, gan esošo būvju un infrastruktūras atjaunošanā vai pārbūvē, pielāgojot tās dabas un vides izglītības centra vajadzībām. 2.2.3.2. pasākuma ietvaros ieguldījumus var veikt Ķemeru Nacionālajā parkā, Gaujas Nacionālajā parkā, Rāznas Nacionālajā parkā un Slīteres Nacionālajā parkā, kā arī Ziemeļvidzemes biosfēras rezervātā atbilstoši Dabas izglītības koncepcijai 2021. – 2028. gadam

2.2.3.2. pasākumam pieejamais finansējums ir noteikts MK noteikumu Nr. 449 7. punktā, savukārt MK noteikumu Nr. 449 8. punktā ir noteikts finansējums, kas atbilstoši MK noteikumu Nr. 449 V. nodaļas “Noslēguma jautājumi” 32. un 33. punktam ir pieejams no dienas, kad Eiropas Komisijā ir apstiprināti ES kohēzijas politikas programmas 2021.-2027. gadam vidusposma grozījumi, kas paredz finansējuma pārdali no 2. politikas mērķa "Zaļāka un noturīgāka Eiropa ar zemām oglekļa emisijām, kurā notiek pāreja uz bezoglekļa ekonomiku neto izteiksmē, veicinot taisnīgu pārkārtošanos uz tīru enerģiju, "zaļās" un "zilās" investīcijas, aprites ekonomiku, klimata pārmaiņu mazināšanu un pielāgošanos tām, risku novēršanu un pārvaldību un ilgtspējīgu mobilitāti pilsētvidēs" 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.1. pasākuma "Pašvaldību pielāgošanās klimata pārmaiņām" uz 2.2.3.2. pasākumu (turpmāk – Programmas 3. grozījumi).

Ar 2025. gada 15. decembra Eiropas Komisijas lēmumu, ar kuru groza Īstenošanas lēmumu C(2022) 8712, ar ko programmu “Eiropas Savienības kohēzijas politikas programma 2021.– 2027. gadam” apstiprina Eiropas Reģionālās attīstības fonda, Kohēzijas fonda, Eiropas Sociālā fonda Plus un Taisnīgas pārkārtošanās fonda atbalsta piešķiršanai saskaņā ar mērķi “Investīcijas nodarbinātībai un izaugsmei” Latvijā Nr. CCI 2021LV16FFPR001 stājās spēkā Programmas 3. grozījumi un 2.2.3.2. pasākumam ir pieejams finansējums MK noteikumu Nr. 449 8. punktā noteiktajā apmērā, kas ir 12 268 971 euro, kuru veidoja Eiropas Reģionālās attīstības fonda finansējums (turpmāk – ERAF) 10 428 625 euro un nacionālais (valsts budžeta) līdzfinansējums 1 840 346 euro. 2.2.3.2. pasākums tiek īstenots ierobežotā projektu iesniegumu atlasē, kurā projektu iesniedzējs un finansējuma saņēmējs ir Dabas aizsardzības pārvalde (turpmāk - DAP), projektu iesniegšanas termiņš ir līdz 2026. gada 30. jūnijam, projektu īstenošana līdz 2029. gada 31. decembrim.

2025. gada 3. martā uzsākta ierobežota projektu iesniegumu atlase ES kohēzijas politikas programmas 2021.–2027. gadam 2.2.3.3. pasākuma "Pasākumi bioloģiskās daudzveidības veicināšanai un saglabāšanai" (turpmāk - 2.2.3.3. pasākums) projektu iesniegumu trešās atlases kārtas (turpmāk – trešā atlases kārta) ietvaros, kur tāpat kā 2.2.3.2. pasākumā, vienīgais projektu iesniedzējs un finansējuma saņēmējs ir DAP. 2.2.3.3. pasākuma trešajā atlases kārtā līdz šim ir iesniegts un tiek īstenots viens projekts - Nr. 2.2.3.3/3/25/I/001 “Ieguldījumi Natura 2000 Latvijā I” kura kopējās izmaksas plānotas 9 776 337,68 euro apmērā, t.sk. ERAF finansējums 8 309 887,03 euro, nacionālais publiskais (valsts budžeta) līdzfinansējums 1 466 450,65 euro un šajā projektā sasniedzamie rādītāji ir “Natura 2000 teritoriju platība, uz kurām attiecas aizsardzības un atjaunošanas pasākum” 16 028,17 hektāri un “Atjaunotas degradētas ekosistēmas” 4 900,98 hektāru platībā. Projektu iesniegšanas termiņš 2.2.3.3. pasākuma trešajā atlases kārtā ir noteikts līdz 2027. gada 30. decembrim.

2025. gada decembra vēstulē DAP, izvērtējot 2.2.3.2. pasākumā un 2.2.3.3. pasākuma trešajā atlases kārtā īstenošanā esošo projektu progresu, plānoto projektu izmaksu apmēru, uzraudzības rādītāju izpildi un indikatīvo laika grafiku, rosina VARAM veikt finansējuma pārdali 2 000 000 euro apmērā no 2.2.3.3. pasākuma trešās atlases kārtas uz 2.2.3.2. pasākumu, ar mērķi veicināt 2.2.3.2. pasākuma mērķa izpildi.
Problēmas un risinājumi
Problēmas apraksts
2.2.3.2. pasākuma ietvaros ir apstiprināti un tiek īstenoti divi projekti, kas ietver darbības Gaujas Nacionālā parka, Ķemeru Nacionālā parka un Ziemeļvidzemes biosfēras rezervāta dabas centru izveidei un attīstībai. Iesniegto projektu budžeta summa ir 9 587 322,75 euro, no kuriem ERAF finansējums ir 8 149 224,34 euro, nacionālais līdzfinansējums 1 438 098,41 euro, kas nozīmē, ka turpmāko projektu īstenošanai kopējais atlikušais finansējums ir 2 681 648,25 euro no kuriem ERAF finansējums ir 2 279 400,66 euro, kas ir nepietiekami pārējo centru attīstībai.

Atbilstoši DAP sniegtajai informācijai 2.2.3.2. pasākuma ietvaros plāno iesniegt jaunu projekta iesniegumu 2026. gada februārī. Atbilstoši MK noteikumu Nr. 449 11. punktam projekta iesniedzējs plāno projektā sasniedzamos uzraudzības rādītājus un ERAF finansējumu atbilstoši MK noteikumu Nr. 449 4. punktā noteiktajiem rādītājiem un šo noteikumu 7. vai 8. punktā norādītajam finansējumam. Lai projektu iesniedzējs varētu īstenot projektus plānotajā apjomā un nodrošinātu, ka projektos kopumā tiek sasniegti 2.2.3.2. pasākuma uzraudzības rādītāji, ir nepieciešams papildu finansējums. Plānotā jaunā iesniedzamā projekta izmaksu aplēses balstāmas uz pašreizējai tirgus situācijai atbilstošām izmaksām.  Rāznas Nacionālā parka dabas centru ir plānots izveidot Zosnas muižas kompleksā, kas ir reģiona nozīmes arhitektūras piemineklis un pastāv augsts risks, ka izmaksas var pārsniegt sākotnējās aplēses kultūrvēstures mantojuma saglabāšanas prasību dēļ.

Ņemot vērā, ka ar 2025. gada 15. decembra Eiropas Komisijas lēmumu stājās spēkā Programmas 3. grozījumi, 2.2.3.2. pasākumam ir pieejams MK noteikumu Nr. 449 8. punktā noteiktais finansējums. Saskaņā ar MK noteikumu Nr. 449 33. punktu, ja tiek piemērots šo noteikumu 8. punkts, netiek piemērots šo noteikumu 7. punkts par 2.2.3.2. pasākuma finansējumu pirms stājušies spēkā Programmas 3. grozījumi. MK noteikumu Nr. 449 V. nodaļa “Noslēguma jautājumi” tika paredzēta kā risinājums, lai pielāgotos izmaiņām ES kohēzijas politikas programmā, kas tika plānotas vienlaikus ar Ministru kabineta 2025. gada 20. maija noteikumu Nr. 296 “Grozījumi Ministru kabineta 2024. gada 9. jūlija noteikumos Nr. 449 "Eiropas Savienības kohēzijas politikas programmas 2021.-2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.2. pasākuma "Vides izglītību veicinoši pasākumi sabiedrības informētībai un prasmju attīstībai" īstenošanas noteikumi”” izstrādi.

MK noteikumu Nr. 449  30.7. apakšpunktā noteikts, ka īstenojot projektu finansējuma saņēmējs nodrošina, ka nekustamais īpašums, kurā tiks veiktas projektā paredzētās darbības, ir projekta iesniedzēja īpašumā, valdījumā vai turējumā projekta īstenošanas laikā un vismaz piecus gadus pēc noslēguma maksājuma veikšanas. Lai precizētu normatīvo regulējumu MK noteikumu 30.7.apakšpunktā pievienotas apbūves tiesības, kas ir viens no Civillikuma trešajā A nodaļā noteiktajiem lietu tiesību veidiem, kas ļauj veikt nedzīvojamas ēkas vai inženierbūves būvniecību uz finansējuma saņēmējam nepiederošas zemes. 
 
Risinājuma apraksts
DAP norāda, ka 2.2.3.2. pasākumā jaunu projekta iesniegumu DAP plāno iesniegt 2026. gada februārī, savukārt 2.2.3.3. pasākuma trešās atlases kārtas ietvaros plānoti vismaz divi projekti, no kuriem viens ir īstenošanā, bet otru projekta iesniegumu plānots iesniegt priekšizskatīšanai provizoriski 2026. gada maijā. Nepieciešamība iesniegt 2.2.3.3. pasākuma trešās atlases kārtas trešo projekta iesniegumu tiks vērtēta, balstoties uz 2.2.3.3. pasākuma trešās atlases kārtas pirmo divu projektu īstenošanas gaitu, faktiskajām izmaksām un sasniedzamajiem rādītājiem. DAP norāda, ka 2.2.3.3. pasākuma trešās atlases kārtas otrais projekts tiks plānots, ņemot vērā 2.2.3.3. pasākuma trešās atlases kārtas finansējumu pēc ERAF finansējuma pārdales 2 000 000 euro apmērā.

VARAM, balstoties uz DAP kā vienīgā finansējuma saņēmēja 2.2.3.2. pasākumā un 2.2.3.3. pasākuma trešajā atlases kārtā izteikto priekšlikumu, ar šo noteikumu projektu ierosina 2 000 000 euro ERAF finansējuma pārdali no 2.2.3.3. pasākuma trešās atlases kārtas uz 2.2.3.2. pasākumu.  MK noteikumu Nr. 449 7. punkts tiek izteikts jaunā redakcijā, 2.2.3.2. pasākumam nosakot pieejamo ERAF finansējumu 12 428 625 euro apmērā. Tā kā ERAF finansējuma intensitāte ir noteikta ne vairāk kā 85 % apmērā, tiek proporcionāli palielināts 2.2.3.2. pasākuma nacionālais līdzfinansējums, ko veido valsts budžeta līdzfinansējums, un tas ir vismaz 2 193 287 euro. Kopā pieejamais finansējums  - 14 621 912 euro. 

2.2.3.3. pasākuma trešās atlases kārtas un 2.2.3.2. pasākuma ietvaros investīcijas plānotas zem intervences koda 078 -  Natura 2000 teritoriju aizsardzība, atjaunošana un ilgtspējīga izmantošana. Ar noteikumu projektu finansējuma pārdale tiek veikta saglabājot investīciju intervences kodu nemainīgu.

Tā kā spēkā stājušies Programmas 3. grozījumi, tad tiek dzēsts MK noteikumu Nr. 449 8. punkts un Noslēguma nodaļa par 2.2.3.2. pasākumam pieejamo finansējumu pēc Programmas 3. grozījumu stāšanās spēkā, jo šīs normas bija paredzētas kā pagaidu tiesiskais risinājums līdz Programmas 3. grozījumu apstiprināšanai. Lietderīgi ir dzēst normas, kas iestrādātas kā pagaidu risinājums. Tehniski tiek precizēts MK noteikumu Nr. 449 12. punkts, dzēšot tajā esošo atsauci uz MK noteikumu Nr. 449 8. punktu.

Lai nodrošinātu, ka MK noteikumu Nr. 449 30.7 apakšpunkta prasības par īpašumtiesībām projekta darbības teritorijā atbilstu attiecīgo jomu regulējošiem normatīviem aktiem, vienlaikus nesašaurinot finansējuma saņēmēja iespējas, tiek tehniski precizēts 30.7. apakšpunkts. Ar noteikumu projektu veiktie precizējumi paredz, ka nekustamais īpašums, kurā tiks veiktas projektā paredzētās darbības, var būt ne tikai finansējuma saņēmēja īpašumā, valdījumā, turējumā, bet uz nekustamo īpašumu var tikt nodibināta arī apbūves tiesība, kas spēkā projekta īstenošanas laikā un vismaz piecus gadus pēc noslēguma maksājuma veikšanas. Ņemot vērā, ka ar noteikumu projektu veiktie tehniskie precizējumi nemaina MK noteikumu Nr. 449 30.7 apakšpunkta prasības pēc būtības, nav sagaidāms, ka noteikumu projekts atstās ietekmi uz īstenošanā esošajiem 2.2.3.2. pasākuma projektiem un DAP kā finansējuma saņēmēju šajos projektos, tostarp nav nepieciešamas izmaiņas līgumos par projekta īstenošanu un to nosacījumos.

Līdz ar izmaiņām MK noteikumos Nr. 449 2.2.3.2. pasākumam būs pieejams papildus finansējums un būs iespēja apstiprināt 2.2.3.2. pasākuma ietvaros plānotos projektus, kuru ieviešanas rezultātā plānots sasniegt MK noteikumos Nr. 449 un ES Kohēzijas politikas programmā 2021.-2027. noteiktos uzraudzības rādītājus, kā arī nodrošināt ES kohēzijas politikas programmas 2021.–2027. gadam plānoto investīciju plūsmu un Eiropas Komisijas noteiktā ikgadējā deklarējamo izdevumu minimālā sliekšņa (n+3 principa) izpildi.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Pēc finansējuma pārdales, ko paredz šis noteikumu projekts, 2.2.3.3. pasākuma trešajā atlases kārtā esošajā situācijā un pie nemainīgiem apstākļiem  atlikušais finansējums būs pietiekams gan esošā projekta 2.2.3.3/3/25/I/001 “Ieguldījumi Natura 2000 Latvijā I”, gan plānoto iesniedzamo projektu īstenošanai. Tādējādi secināms, ka noteikumu projekts neatstās negatīvu ietekmi uz 2.2.3.3. pasākuma trešās atlases kārtas projektu iesniegumu atlasi. Noteikumu projekts nelabvēlīgi neietekmēs 2.2.3.2. pasākuma ietvaros īstenošanā esošos projektus. Pēc noteikumu projekta apstiprināšanas būs iespējams apstiprināt jaunus 2.2.3.2. pasākuma projekta iesniegumus, kā arī būs veicami nepieciešamie labojumi 2.2.3.2. pasākuma projektu iesniegumu atlases nolikumā, vienlaikus projektu iesniegumu vērtēšanas kritērijos izmaiņas nav nepieciešamas.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Ar noteikumu projektu tiks veicināts, ka tiek veikti ieguldījumi vismaz četros dabas un vides izglītības centros un sabiedrība kopumā būs pieejamākas iespējas izglītoties dabas un vides jautājumos, apmeklēt izglītojošus tūrisma objektus.
Juridiskās personas
Jā
Ietekmes apraksts
Ar noteikumu projektu tiks nodrošināta ietekme uz juridiskām personām, kas prognozēta MK noteikumu Nr. 449 izstrādes laikā t.i. ietekme uz skolām, tūrisma organizācijām, biedrībām u.c., kas izmantotu dabas un vides izglītības centru pakalpojumus. Ar noteikumu projektu tiks veicināta 2.2.3.2. pasākuma projektu ieviešana, kuru īstenošanas rezultātā tiks nodrošināti apstākļi  formālās izglītības nodrošināšanai, piemēram, izglītības iestādēm rīkojot mācību ekskursijas, kā arī cilvēkiem neformālam izglītības procesam.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Noteikumu projekts veicinās, ka tiek sasniegts 2.2.3.2. pasākuma mērķis un iestājas sākotnēji, 2.2.3.2. pasākuma izstrādes laikā, plānotā pozitīvā ietekme uz būvniecības nozari, IT jomu un citām nozarēm, jo tiek veicināta ekonomikas attīstība un investīciju nonākšana būvniecības, IT nozarē un citās nozarēs projektu īstenošanas laikā.
2.2.4. uz mazajiem un vidējiem uzņēmējiem:
Jā
Ietekmes apraksts
Noteikumu projekts veicinās, ka iestājas MK noteikumu Nr. 449 izstrādes laikā sākotnēji plānotā netiešā pozitīvā ietekme, kas saistīta  ar plānoto pakalpojumu, piegāžu un būvdarbu līgumu izpildi. Pēc 2.2.3.2. pasākuma ietvaros plānoto projektu īstenošanas jaunizveidotajos vai atjaunotajos objektos sagaidāms tūristu skaita pieaugums (salīdzinājumā ar bāzes gada (2020.) vērtību 2029. gadā tūristu skaits varētu pieaugt par 185 500), kas varētu labvēlīgi ietekmēt arī tuvumā esošos pakalpojumu sniedzējus, piemēram, ēdinātājus, izmitināšanas servisus u.c.
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Noteikumu projektam ir pozitīva ietekme uz tautsaimniecību, jo tiek veicināta ekonomikas attīstība, tiek veicināta nodarbinātība būvniecībā, pakalpojumu sektorā saistībā ar infrastruktūras izveidi.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	1 798 971
	0
	2 047 322
	700 000
	1 793 421
	700 000
	500 000

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	1 798 971
	0
	2 047 322
	700 000
	1 793 421
	700 000
	500 000

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	2 116 436
	0
	2 408 614
	823 529
	2 109 907
	823 529
	588 236

	2.1. valsts pamatbudžets
	2 116 436
	0
	2 408 614
	823 529
	2 109 907
	823 529
	588 236

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-317 465
	0
	-361 292
	-123 529
	-316 486
	-123 529
	-88 236

	3.1. valsts pamatbudžets
	-317 465
	0
	-361 292
	-123 529
	-316 486
	-123 529
	-88 236

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	-123 529
	
	-123 529
	-88 236

	5.1. valsts pamatbudžets
	
	0
	
	-123 529
	
	-123 529
	-88 236

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Budžeta prognoze balstīta uz Finanšu ministrijas kā ES fondu vadošās iestādes 2025. gada 28. jūlija prognozi par budžeta izdevumiem Kohēzijas politikas ES fondu 2021.-2027.gada plānošanas perioda ietvaros. Tā kā 2026. gadā netiek paredzēts, ka pārdales rezultātā radīsies papildu izdevumi (budžetā plānotie izdevumi 2026. gadam ir pietiekami), pārdalei ietekme uz 2026. gadu nav un tā saglabāta iepriekšējā apmērā. Turpmākajos gados tā aprēķināta, ievērojot šādu proporciju: 2027. un 2028 gads - 35%, 2029. gads - 25%, 2030. gads - 5%. Pārdali veic summā par 2 352 941 euro (t.sk. ERAF 2 000 000 euro un valsts budžeta līdzfinansējums 352 941 euro).

Attiecīgi pārdale (ERAF 2 000 000 euro un valsts budžeta līdzfinansējums 352 941 euro), papildu iepriekš apstiprinātajai prognozei, rada izmaiņas pa gadiem šādas:
2026. gads - bez izmaiņām jeb 0 euro;
2027. gads - ERAF 700 000 euro un valsts budžeta līdzfinansējums 123 529 euro (kopā 823 529 euro);
2028. gads - ERAF 700 000 euro un valsts budžeta līdzfinansējums 123 529 euro (kopā 823 529 euro);
2029. gads - ERAF 500 000 euro un valsts budžeta līdzfinansējums 88 236 euro (kopā 588 236 euro);
2030. gads - ERAF 100 000 euro un valsts budžeta līdzfinansējums 17 647 euro (kopā 117 647 euro).

Līdz ar to turpmākajos gados budžeta prognozes, ievērojot pārdales, ir šādas:
2026. gads - bez izmaiņām jeb kopā 2 116 436 euro (t.sk. ERAF 1 798 971 euro un valsts budžeta līdzfinansējums 317 465 euro);
2027. gads - kopā 3 232 143 euro (t.sk. ERAF 2 747 322 euro un valsts budžeta līdzfinansējums 484 821 euro);
2028. gads - kopā 2 933 436 euro (t.sk. ERAF 2 493 421 euro un valsts budžeta līdzfinansējums 440 015 euro);
2029. gads - kopā 2 986 663 euro (t.sk. ERAF 2 538 664 euro un valsts budžeta līdzfinansējums 447 999 euro);
2030. gads - kopā 2 124 791 euro (t.sk. ERAF 1 806 072 euro un valsts budžeta līdzfinansējums 318 719 euro).

Budžeta ieņēmumi plānoti kā ERAF finansējuma atmaksas, savukārt izdevumi - projektos plānotā ERAF un valsts budžeta līdzfinansējuma summa.

ERAF finansējums 2.2.3.2. pasākuma ietvaros turpmāk plānots zem šādiem intervences kodiem:
060 - Pielāgošanās klimata pārmaiņu pasākumiem, ar klimatu saistīto risku novēršanas pārvaldība – 647 063 euro;
079 - Dabas un bioloģiskās daudzveidības aizsardzība, dabas mantojums un resursi, zaļā un zilā infrastruktūra – 8 781 562 euro;
078 - Natura 2000 teritoriju aizsardzība, atjaunošana un ilgtspējīga izmantošana - 3 000 000 euro.

Finansējums projektu īstenošanai attiecībā uz ERAF un valsts budžeta līdzfinansējuma nodrošināšanu tiks pieprasīts no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Uzturēšanas izdevumu aplēses aprēķinātas, apstiprinot MK noteikumus Nr. 449. 

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Neietekmē amata vietu skaita izmaiņas



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2025. gada 18. februāra noteikumi Nr. 107 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu trešās un ceturtās atlases kārtas īstenošanas noteikumi"
Pamatojums un apraksts
Noteikumu projekts izstrādāts, lai pirms 2.2.3.2. pasākumā tiek iesniegts DAP projekta iesniegums, kas atbilstoši provizoriskajam laika grafikam plānots 2026. gada februārī, un projekta vērtēšanas laikā būtu nodrošināta tiesiskā skaidrība par 2.2.3.2. pasākumam pieejamo finansējumu.

Noteikumu projekts ietekmē Ministru kabineta 2025. gada 18. februāra noteikumus Nr. 107 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu trešās un ceturtās atlases kārtas īstenošanas noteikumi" un to 13. punktā noteikto 2.2.3.3. pasākuma trešajai atlases kārtai pieejamo finansējuma apmēru. Grozījumus minētajos 2.2.3.3. pasākuma trešās kārtas īstenošanas Ministru kabineta noteikumos plānots sagatavot kopā ar citiem (būtiskiem) grozījumiem šajā normatīvajā aktā, kas provizoriski plānoti 2026. gada pirmajā ceturksnī, tāpēc netiek virzīti paralēli ar Noteikumu projektu. Saskaņā ar finansējuma saņēmēja sniegto informāciju 2.2.3.3. pasākuma trešajā atlases kārtā jaunu projekta iesniegumu plānots iesniegts priekšizskatīšanai 2026. gada maijā, un līdz tam laikam tiks veikti arī citi precizējumi minētā pasākuma trešās atlases kārtas īstenošanas nosacījumos.
Atbildīgā institūcija
Viedās administrācijas un reģionālās attīstības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Ar noteikumu projektu tiks nodrošināts finansējums dabas un vides izglītības centru jaunizveidošanai un atjaunošanai un atbilstoši sākotnēji prognozētajam MK noteikumu Nr. 449 izstrādes laikā - projekta īstenošanas laikā iegūtā informācija un sniegtie pakalpojumi var tikt izmantoti jaunu, nekomerciālu pakalpojumu radīšanai.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
2.2.3.2. pasākuma ietvaros īstenojot projektus, jaunizveidotajos un atjaunotajos vides un dabas izglītības centros tiks uzstādītas apsardzes un videonovērošanas sistēmas, kā arī tiks izveidotas interaktīvas ekspozīcijas dabas un vides izglītības satura nodošanai apmeklētājiem.
8.1.3. uz informācijas sabiedrības politikas īstenošanu
Vai projekts skar šo jomu?
Jā
Apraksts
Ar noteikumu projektu tiks veicināta sabiedrības informētība dabas un vides izglītības jautājumos.
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Investīciju piesaistes rezultātā tiks nodrošināts, ka tiek sasniegts 2.2.3.2. pasākuma mērķis un attīstīti vismaz četri tūrisma objekti reģionos, kas piesaistīs vairāk tūristu, kas varētu potenciāli izmantot konkrētā reģiona vietējos tautsaimniecības pakalpojumus, tādējādi vietējiem uzņēmējiem gūstot ieņēmumus no ēdināšanas, naktsmītņu vai citu pakalpojumu nodrošināšanas.
8.1.6. uz vidi
Vai projekts skar šo jomu?
Jā
Apraksts
2.2.3.2. pasākuma ietvaros atbalstīto projektu ieviesējiem jānodrošina, ka projekts izpilda nepieciešamās prasības principa “Nenodarīt būtisku kaitējumu” ievērošanai, kas paredz arī specifiskus vides aizsardzības nosacījumus. Īstenojot projektu, tiks uzlabota vides apziņa, kas mazinās nelabvēlīgo antropogēno ietekmi uz vidi un dabas vērtībām.
8.1.7. uz klimatneitralitāti
Vai projekts skar šo jomu?
Jā
Apraksts
Veicot ieguldījumus jaunu dabas un vides izglītības centru būvju un tiem nepieciešamās infrastruktūras būvniecībā, esošo būvju un infrastruktūras atjaunošanā vai pārbūvē jāparedz darbības, kas sniedz enerģijas ietaupījumu vai pasākumus, kas kopumā vai daļēji ir aizstājami ar izmaksefektīviem, tehniski, ekonomiski un videi nekaitīgiem alternatīviem pasākumiem, un vienlīdz efektīvi nodrošina attiecīgo mērķu sasniegšanu.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Ar noteikumu projektu tiek veicināti ieguldījumi vides un dabas izglītības centru darbības nodrošināšanai saglabājot ietekmi uz personām ar invaliditāti – personu ar invaliditāti vienlīdzīgām iespējām un tiesībām, atbilstoši MK noteikumu Nr. 449 anotācijā aprakstītajam.
8.1.10. uz dzimumu līdztiesību
Vai projekts skar šo jomu?
Jā
Apraksts
Ar noteikumu projektu tiek veicināti ieguldījumi dabas un vides izglītības centru pilnveidē un attīstībā, vienlaikus netiek mainīti līdz šim noteiktie nosacījumi horizontālā principa "Vienlīdzība, iekļaušana, nediskriminācija un pamattiesību ievērošana" īstenošanai un uzraudzībai.
8.1.11. uz veselību
Vai projekts skar šo jomu?
Jā
Apraksts
Ar noteikumu projektu tiek veicināti ieguldījumi dabas un vides izglītības centru pilnveidē un attīstībā, vienlaikus netiek mainīti līdz šim noteiktie nosacījumi horizontālā principa "Vienlīdzība, iekļaušana, nediskriminācija un pamattiesību ievērošana" īstenošanai un uzraudzībai.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Ar noteikumu projektu tiek veicināti ieguldījumi dabas un vides izglītības centru pilnveidē un attīstībā, vienlaikus netiek mainīti līdz šim noteiktie nosacījumi horizontālā principa "Vienlīdzība, iekļaušana, nediskriminācija un pamattiesību ievērošana" īstenošanai un uzraudzībai.
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

